[{"text_idx": "#000000", "text": "Os ydym wedi dysgu unrhyw beth o heriau 2020, pwysigrwydd addysg yw hwnnw. Dewis beth rydych am ei astudio ar o\u0302l gadael yr ysgol yw un o\u2019r penderfyniadau pwysicaf y byddwch yn ei wneud, a gwyddom fod darpar fyfyrwyr a\u2019u rhieni yn seilio\u2019r penderfyniadau hyn ar dri ffactor ac mae pob un o\u2019r rhain yn gryfderau cydnabyddedig yn y Coleg hwn:"}, {"text_idx": "#000001", "text": "Dewis ac amrywiaeth y cyrsiau sydd ar gael\nAnsawdd yr addysgu a chanlyniadau ein myfyrwyr\nY cyfleoedd ar gyfer dilyniant ar o\u0302l cwblhau\u2019r cwrs."}, {"text_idx": "#000002", "text": "Gall astudio mewn coleg mawr gynnig llawer o fanteision i bob un o\u2019n myfyrwyr o ran dewis. Yng Ngholeg Gw\u0302yr Abertawe mae\u2019r rhain yn cynnwys dros 40 o bynciau Safon Uwch a 40 o bynciau galwedigaethol ar amryw o lefelau. Ond nid yw\u2019r maint mwy hwn yn golygu ein bod yn cyfaddawdu ar ansawdd ein cyrsiau na\u2019r profiadau y mae ein myfyrwyr yn eu mwynhau, ac mae maint dosbarthiadau yn parhau i gydfynd a\u0302\u2019r cyfartaledd cenedlaethol."}, {"text_idx": "#000003", "text": "Mae\u2019r maint mwy hefyd yn golygu bod mwy o gyfleoedd i symud ymlaen p\u2019un ai i brifysgol flaenllaw, prentisiaeth, gyrfa neu hyd yn oed symud ymlaen i gwrs lefel uwch yn y Coleg \u2013 ac wrth wneud hynny gallwch ddilyn y miloedd o fyfyrwyr sydd wedi dilyn yr holl lwybrau hyn o\u2019ch blaen."}, {"text_idx": "#000004", "text": "Gallwch fod yn sicr am ansawdd yng Ngholeg Gw\u0302yr Abertawe. Mae gennym un o\u2019r enwau gorau yng Nghymru am safon uchel y dysgu a\u2019r addysgu \u2013 nid yn unig ar gyfer cyrsiau Safon Uwch ond ar draws ein darpariaeth alwedigaethol hefyd, ac mae cyflawniadau ein myfyrwyr heb eu hail."}, {"text_idx": "#000005", "text": "Yn 2020, roedd dros 1,000 o\u2019n myfyrwyr wedi symud ymlaen i\u2019r brifysgol gyda dim llai nag 11 myfyriwr yn symud ymlaen i Rydychen neu Gaergrawnt. Ond roedd myfyrwyr galwedigaethol y llynedd yr un morllwyddiannus gyda dim llai na 15 o fyfyrwyr \u2013 ar draws 12 maes galwedigaethol gwahanol \u2013 yn ennill aur yng nghystadleuaeth ragbrofol Sgiliau\u2019r DU yn ddiweddar. Mae gennym hefyd bum myfyriwr yng ngharfan y DU ar gyfer y gystadleuaeth WorldSkills sydd ar ddod yn Shanghai."}, {"text_idx": "#000006", "text": "Ein nod yw helpu ein holl fyfyrwyr i gyflawni eu potensial unigol. A dyma lle mae Gwarant Coleg Gw\u0302yr Abertawe yn chwarae rhan, gan sicrhau bod yr holl fyfyrwyr yn cael cymorth unigol ar un o bum llwybr dilyniant ar o\u0302l iddynt orffen eu cwrs:"}, {"text_idx": "#000007", "text": "Cynnig i brifysgol yn y DU\nCwrs addas arall yn y Coleg\nPrentisiaeth sy\u2019n gysylltiedig ag anghenion Abertawe a rhanbarth de-orllewin Cymru\nCymorth cyflogadwyedd personol i\u2019w helpu i gael swydd"}, {"text_idx": "#000008", "text": "Rydym bob amser yma i\u2019ch helpu i wneud y penderfyniadau hyn ac felly mae croeso i chi gysylltu a\u0302 ni"}, {"text_idx": "#000009", "text": "Mark Jones Pennaeth a Phrif Weithredwr"}]